ब्याचलर्समा भने ५७% मात्र आएकोमा चित्त बुझेको रहेनछ उनलाई। ‘सँधै पढ्ने र बस्ने मात्र काम हुँदा पनि सेकेण्ड डिभिजन मात्र आयो’, आफैलाई सम्झाए जसरी भन्छिन्,’तर टियुको रिजल्ट प्रायको सोचे जस्तो आउँदैन भन्छन्।’ उनी आफ्नो पढाईलाई समाजको नकारात्मक धारणासँग जुध्नका लागि सञ्चय गरेको शक्तिको संज्ञा दिन्छिन्। केही आत्मविश्वाससहित बोल्छिन्, ‘अध्ययनशिलताको परिणाम काम नलाग्ने त पक्कै हुँदैन।
